
1.	NAMEN IN UPORABA
Univerzalni Instrument je namenjen za merjenje napetosti, toka, upornosti in temperature. Uporablja se za meritev parametrov na nizki napetosti in preizkušanje v breznapetostnem stanju. Instrument je v splošni uporabi in se uporablja v šolah industriji, na fakultetah in v osebni uporabi. Pri uporabi je potrebno upoštevati navodila proizvajalca.

2.	NEVARNOSTI PRI DELU
Pri samem rokovanju z univerzalnim instrumentom ni posebnih nevarnosti. Nevarnost se poveča pri delu, če ne upoštevamo navodil proizvajalca in predvsem pri merjenju napetosti in toka v tokokrogu inštalacij, strojev ipd. 
Pri nepravilnem ravnanju z napravo obstaja možnost električnega udara, zato je potrebno poznati postopke priključevanja, oz. dela z univerzalnim instrumentom.

3.	PRED UPORABO
· pred uporabo instrumenta je potrebno prebrati proizvajalčeva navodila,
· napravo je potrebno postaviti na ravno, čisto podlago, okolica naprave naj bo urejena,
· uporabljati je dovoljeno le nepoškodovane zaščitne merilne vezi,
· vsi potenciometri (stikala) na napravi morajo biti pred pričetkom meritve na položaju nič.

4.	MED UPORABO
· pred priključevanjem merilnih vezi je potrebno instrument vedno izključiti, 
· naprava se napaja samo iz lastnega vira,
· ne uporabljamo pribora, ki ni priporočen s strani proizvajalca instrumenta, saj lahko to povzroči tveganja za poškodbe ljudi in opreme.

5.	VZDRŽEVANJE, ČIŠČENJE IN PREGLEDOVANJE
Instrumenta v nobenem primeru ne odpirajmo ali samo  popravljajmo. Popravila in zamenjave naj opravi pooblaščen serviser.
Pri transportu naprave in ko se naprave ne uporablja, je le-ta shranjena v ustrezni zaščitni embalaži, ki ščiti napravo pred mehanskimi poškodbami, vlago in prahom ter vremenskimi neprilikami.
Za čiščenje je dovoljeno uporabiti samo vlažno krpo, prepovedana je uporaba tekočih čistil ali aerosolov.

6.	OSEBNA ZAŠČITNA SREDSTVA
Pri delu z napravo je potrebno uporabljati zaščitna očala.

